Ο **Μάικλ Άντρε Ντίξον Τζούνιορ** (γεννήθηκε στις 1 Δεκεμβρίου 1990) είναι Αμερικανός πολιτογραφημένος επαγγελματίας Γεωργιανός καλαθοσφαιριστής για την Γουίλκι Μόρσκι Στσέτιν του Πολωνικού Πρωταθλήματος (PLK). Με ύψος 1,85 μέτρων, είναι ένας ψηλός γκαρντ. Αφού έπαιξε τρία χρόνια κολεγιακού μπάσκετ στο Πανεπιστήμιο του Μιζούρι και ένα χρόνο στο Πανεπιστήμιο του Μέμφις, ο Ντίξον μπήκε στο ντραφτ του ΝΒΑ το 2014, αλλά δεν επιλέχθηκε στους δύο γύρους του ντραφτ.

Σταδιοδρομία στο λύκειο
-----------------------

Ο Ντίξον έπαιξε μπάσκετ λυκείο στο Λις Σάμιτ Ουέστ, στο Λις Σάμιτ, στο Μιζούρι. Κατατάχθηκε ως η 136η συνολική προοπτική του έθνους και υπ' αριθμόν 22 πόιντ γκαρντ από το Rivals.com .

Κολεγιακή πορεία
----------------

### Πανεπιστήμιο του Μιζούρι

Ο Ντίξον έπαιξε κολεγιακό μπάσκετ στο Πανεπιστήμιο του Μιζούρι, με τους Μιζούρι Τάιγκερς, από το 2009 έως το 2012. Έπαιξε και στα 34 παιχνίδια ως γνήσιος πρωτοετής, έχοντας κατά μέσο όρο 7,5 πόντους, 1,6 ασίστ, 1,1 ριμπάουντ και 1,0 κλεψίματα ανά αγώνα. Ευστοχούσε με 47,0 τοις εκατό στα σουτ εντός πεδιάς συνολικά, 35,5 τοις εκατό στα τρίποντα, και οδήγησε την ομάδα στις ελεύθερες βολές, με 85,7 τοις εκατό. Κατά τη δεύτερη εκστρατεία του με τους Τάιγκερς, ξεκίνησε 17 παιχνίδια ως βασικός, με μέσο όρο 10,3 πόντους ανά παιχνίδι, μαζί με 2,5 ριμπάουντ, 3,5 ασίστ και 1,8 κλεψίματα ανά παιχνίδι. Ο Ντίξον, κατατάχθηκε επίσης στην κορυφαία δεκάδα του Μπιγκ 12 σε ασίστ, κλεψίματα, ποσοστό ελεύθερων βολών και αναλογία ασίστ/λαθών. Ήταν ένας από τους πιο εκρηκτικούς γκαρντ της χώρας και ήταν αναμφισβήτητα ο πιο πολύτιμος έκτος παίκτης του κολεγιακού μπάσκετ την περίοδο 2011–12, με μέσο όρο 13,5 πόντους και 3,3 ασίστ ανά παιχνίδι, σε 35 αγώνες (σε όλους ερχόμενος από τον πάγκο).

### Πανεπιστήμιο του Μέμφις

 Ο Ντίξον παίζοντας για το Μέμφις
Ο Ντίξον μεταφέρθηκε στο Πανεπιστήμιο του Μέμφις, όπου έπαιξε το τελευταίο έτος του στο κολεγιακό μπάσκετ με τους Μέμφις Τάιγκερς.   Ο Ντίξον είχε δράση και στα 34 παιχνίδια και έκανε τέσσερις εκκινήσεις στην βασική πεντάδα. Ήταν ο δεύτερος σκόρερ της ομάδας (11,8 πόντους ανά αγώνα) και ο ηγέτης της ομάδας σε ποσοστό ευστοχίας τριπόντων (38,6%) και ποσοστό ελεύθερων βολών (84,4%). Έδωσε 81 ασίστ (τέταρτος στην ομάδα), είχε 43 κλεψίματα και είχε επίσης 2,2 ριμπάουντ κατά μέσο όρο ανά παιχνίδι.

Επαγγελματική σταδιοδρομία
--------------------------

### Ντζούκιγια / Πιένο Ζβάιγκζντες (2014–2015)

Αφού πέρασε χωρίς ομάδα στο ντραφτ του ΝΒΑ το 2014, ο Ντίξον εντάχθηκε στην ιταλική ομάδα Μπάσκετ Μπαρτσελόνα σε μία δοκιμή 2 εβδομάδων.  Έφυγε από τον σύλλογο χωρίς να υπογράψει συμβόλαιο μαζί τους.  Στη συνέχεια, ο Ντίξον ξεκίνησε επίσημα την επαγγελματική του σταδιοδρομία στο Λιθουανικό Πρωτάθλημα με την Ντζούκιγια Άλιτους, το 2014. Έφυγε από την ομάδα τον Νοέμβριο και εντάχθηκε στον λιθουανικό σύλλογο Πιένο Ζβάιγκζντες Πάσβαλις για το υπόλοιπο της χρονιάς.  Στις 29 Μαρτίου 2015, ο Ντίξον συμμετείχε στο All-Star Game του Λιθουανικού Πρωταθλήματος του 2015, όπου κατέγραψε εννέα πόντους, τέσσερα ριμπάουντ και τρεις ασίστ. 

Ο Ντίξον τελείωσε τη χρονιά ως ο τέταρτος πρώτος σκόρερ του πρωταθλήματος με 13,7 πόντους ανά παιχνίδι. Ο Ντίξον βοήθησε την Ζβάιγκζντες να φτάσει στους Προημιτελικούς του Βαλτικού Πρωταθλήματος το 2015, αλλά τελικά έχασε από τη Γιουβέντους .

### ΤΕΖ Νίμπουρκ (2015–2016)

Στις 22 Ιουνίου 2015, ο Ντίξον υπέγραψε με την τσέχικη ομάδα ΤΕΖ Νίμπουρκ για την περίοδο 2015–16.  Στις 10 Ιανουαρίου 2016, ο Ντίξον σημείωσε 35 πόντους κορυφαίο στην σταδιοδρομία του, σημειώνοντας 12 στους 16 σουτ εντός πεδιάς, μαζί με έξι ριμπάουντ, τέσσερις ασίστ και δύο κλεψίματα σε μία νίκη με 76-70 επί της Νίζνι Νόβγκοροντ. 

Σε 62 παιχνίδια που έπαιξε την περίοδο 2015–16, είχε μέσο όρο 14,8 πόντους, 3,1 ριμπάουντ, 4,6 ασίστ και 1,4 κλεψίματα, σημειώνοντας 39,9 τοις εκατό στα τρίποντα. Ο Ντίξον βοήθησε τη Νίμπουρκ να κερδίσει το Τσεχικό Πρωτάθλημα του 2016, καθώς και να φτάσει στα Πλέι οφ του VTB Πρωταθλήματος του 2016 ως η όγδοη καλύτερη ομάδα, αλλά τελικά αποκλείστηκε από την ΤΣΣΚΑ Μόσχας .

### ΑΕΚ (2016–2017)

Στις 21 Ιουνίου 2016, ο Ντίξον πήγε στην ΑΕΚ του Ελληνικού Πρωταθλήματος, όπου υπέγραψε μονοετές συμβόλαιο με προοπτική ανανέωσης για έναν ακόμη χρόνο.  Στις 7 Δεκεμβρίου 2016, ο Ντίξον σημείωσε 29 πόντους για την χρονιά, ευστοχώντας σε 8 στα 12 τρίποντα μαζί με πέντε ριμπάουντ και τέσσερις ασίστ σε μία νίκη με 89–76 επί της Σολνόκι Ολάι.  Στις 20 Ιανουαρίου 2017, ο Ντίξον συμφώνησε σε επέκταση συμβολαίου με την ΑΕΚ, μέχρι το καλοκαίρι του 2019.  Στις 8 Απριλίου 2017, ο Ντίξον σημείωσε 18 πόντους, μαζί με έξι ριμπάουντ και τέσσερις ασίστ στη νίκη με 82–81 επί του Κολοσσού Ρόδου.  Στη συνέχεια αναδείχθηκε Πολυτιμότερος Παίχτης (MVP) της 25ης Αγωνιστικής του Ελληνικού Πρωταθλήματος .

Σε 50 παιχνίδια που έπαιξε κατά τη διάρκεια της περιόδου 2016–17, είχε μέσο όρο 12,6 πόντους, 2,5 ριμπάουντ, 2,5 ασίστ και 1 κλέψιμο ανά παιχνίδι. Ο Ντίξον βοήθησε την ΑΕΚ να φτάσει στα πλέι οφ του Champions League του 2017, αλλά τελικά έχασε από τη Μονακό στα προημιτελικά.

### Στρασβούργο / Μπαχτσεσεχίρ (2017–2018)

Στις 5 Αυγούστου 2017, ο Ντίξον έφυγε από την ΑΕΚ και υπέγραψε με τη γαλλική ομάδα ΣΙΓ Στρασμπούρ για τη χρονιά 2017–18.  Στις 9 Δεκεμβρίου 2017 χώρισε τους δρόμους του με το Στρασβούργο.  Στις 14 Δεκεμβρίου 2017 υπέγραψε με την Μπαχτσεσεχίρ Κολέζι τουΤουρκικού Πρωταθλήματος. 

### Μπνέι Χερζλίγια (2018–2019)

Στις 17 Αυγούστου 2018, ο Ντίξον υπέγραψε μονοετές συμβόλαιο με την ισραηλινή ομάδα Μπνέι Χερζλίγια.  Σε 17 αγώνες όπου έπαιξε για τους Χερζλίγια, ο Ντίξον είχε μέσο όρο 12 πόντους, 2,1 ριμπάουντ, 4,2 ασίστ και 1,7 κλεψίματα ανά παιχνίδι, σημειώνοντας 41 τοις εκατό στα τρίποντα. Στις 10 Φεβρουαρίου 2019, ο Ντίξον έφυγε από την Χερζλίγια. 

### Ρέτζιο Εμίλια (2019)

Στις 13 Φεβρουαρίου 2019, ο Ντίξον εντάχθηκε στην ιταλική ομάδα Γκρίσιν Μπον Ρέτζιο Εμίλια για το υπόλοιπο της περιόδου.  

### Νίμπουρκ/Γεωργία(2019–2021)

Ο Ντίξον υπέγραψε με τη Νίμπουρκ του Τσεχικού Πρωταθλήματος το 2019. Είχε μέσο όρο 11,0 πόντους, 2,6 ριμπάουντ, 4,6 ασίστ και 1,6 κλεψίματα ανά αγώνα. Στις 4 Δεκεμβρίου 2020, ο Ντίξον υπέγραψε ανοιχτό συμβόλαιο με την ΜΚ Τίτεμπι του Γεωργιανού Πρωταθλήματος. 

### Κλουζ-Ναπόκα (2021)

Στις 5 Ιανουαρίου 2021, υπέγραψε με την U-BT Κλουζ-Ναπόκα του Ρουμανικού Πρωταθλήματος. 

### Βίλκι Μόρσκιε Στσέτσιν (2021–σήμερα)

Στις 8 Ιουλίου 2021, υπέγραψε με την Βίλκι Μόρσκιε Στσέτσιν του Πολωνικού Πρωταθλήματος .

Εθνική ομάδα Γεωργίας
---------------------

Ο Ντίξον έχει την υπηκοότητα της Γεωργίας,  για να μπορεί να παίξει με την εθνική ομάδα καλαθοσφαίρισης της Γεωργίας. Επιλέχθηκε να είναι στην προεπιλεγμένη ομάδα της χώρας για τους προκριματικούς αγώνες του Ευρωπαϊκού Πρωταθλήματος του 2017, όπου είχε μέσο όρο 16,6 πόντους, 3,2 ριμπάουντ και 4,2 ασίστ ανά παιχνίδι.

Στατιστικά σταδιοδρομίας
------------------------

| Λεζάντα |
| --- |
|   GP | Σύνολο αγώνων |  MPG  | Λεπτά ανά αγώνα |  FG%  | Ποσοστό εύστοχων σουτ |
|  3P%  | Ποσοστό εύστοχων τριπόντων |  FT%  | Ποσοστό εύστοχων ελευθέρων βολών |  RPG  | Ριμπάουντ ανά αγώνα |
|  APG  | Ασσίστ ανά αγώνα |  SPG  | Κλεψίματα ανά αγώνα |  BPG  | Κοψίματα ανά αγώνα |
|  PPG  | Πόντοι ανά αγώνα |  **Bold**  | Ρεκόρ καριέρας |    | Πρώτος στο πρωτάθλημα |

Σημείωση: Μόνον οι αγώνες από τις κύριες εγχώριες διοργανώσεις περιλαμβάνονται. Συνεπώς, οι αγώνες στο κύπελλο ή στις Ευρωπαϊκές διοργανώσεις δεν περιέχονται.

### Εγχώρια πρωταθλήματα

| Έτος | Ομάδα | Πρωτάθλημα | GP | MPG | FG% | 3P% | FT% | RPG | APG | SPG | BPG | PPG |
| --- | --- | --- | --- | --- | --- | --- | --- | --- | --- | --- | --- | --- |
| 2014–15 |  Dzūkija | LKL | 15 | 21.4 | .401 | .411 | .850 | **3.7** | 3.4 | .8 | .0 | 10.8 |
|  Pieno žvaigždės | 24 | 21.9 | .502 | .368 | .791 | 3.0 | 3.6 | 1.2 | .1 | **15.5** |
| BBL | 7 | 20.8 | .463 | .308 | .857 | 3.5 | 3.8 | 1.5 | .1 | 13.4 |
| 2015–16 |  Nymburk | NBL | 20 | 22.3 | **.516** | **.430** | .818 | 2.8 | **4.6** | 1.4 | **.2** | 14.6 |
| VTB | 31 | 23.2 | .454 | .398 | .881 | 2.7 | **4.6** | 1.3 | .1 | 14.3 |
| 2016–17 |  A.E.K. | GBL | **32** | 23.1 | .417 | .299 | .750 | 2.5 | 2.9 | .8 | .0 | 11.5 |
| 2017 |  Strasbourg | Pro A | 11 | 23.9 | .426 | .292 | .811 | 2.0 | 4.3 | 1.1 | .0 | 13.4 |
| 2017–18 |  Bahçeşehir | TBL | 28 | **27.5** | .461 | .385 | .833 | 2.0 | 3.8 | .9 | .1 | 14.1 |
| 2018–19 |  Bnei Herzliya | IPL | 17 | 24.7 | .411 | .410 | **.903** | 2.1 | 4.2 | **1.7** | .0 | 12.0 |

### Ευρωπαϊκές διοργανώσεις

| Έτος | Ομάδα | Πρωτάθλημα | GP | MPG | FG% | 3P% | FT% | RPG | APG | SPG | BPG | PPG |
| --- | --- | --- | --- | --- | --- | --- | --- | --- | --- | --- | --- | --- |
| 2015–16 |  Nymburk | Europe Cup | 11 | 25.8 | .516 | .352 | .846 | **4.5** | **4.8** | **1.6** | **.2** | **16.7** |
| 2016–17 |  A.E.K. | BCL | **18** | **26.2** | .503 | .449 | .800 | 2.5 | 2.6 | 1.2 | .1 | 14.7 |
| 2017–18 |  Strasbourg | BCL | 6 | 20.3 | **.646** | **.471** | **1.000** | 2.5 | 4.3 | 1.0 | **.2** | 13.0 |

Προσωπική ζωή
-------------

Ο Ντίξον είναι γιος του Μάικ Ντίξον Σένιορ και της Σίμπιλ Ντίξον, και έχει μία αδερφή, την Αλέξις και έναν αδερφό, τον Τζάρεντ, ο οποίος παίζει μπάσκετ για τους Μιζούρι Στέιτ Μπίαρς. Αποφοίτησε από το Πανεπιστήμιο του Μέμφις τον Μάιο του 2014, με πτυχίο στις διεπιστημονικές σπουδές. Στις 2 Δεκεμβρίου 2016, ο Ντίξον ενεπλάκη σε θανατηφόρο τροχαίο στο Μενίδι της Αθήνας, που προκάλεσε τον θάνατο ενός 64χρονου εργάτη υγιεινής. Ο Ντίξον αφέθηκε ελεύθερος από την κράτηση, αφού έδωσε την κατάθεσή του για το περιστατικό.  

Έχει έναν γιο 2 ετών τον Μιχάλη με την Ελληνίδα τραγουδίστρια Σοφία Κωτσοπούλου. Το ζευγάρι περιμένει το δεύτερο παιδί του τον Απρίλιο του 2021.

Παραπομπές
----------

1. ↑  Michael Andre DIXON JR (GEO).
2. ↑  Michael Dixon Rivals.com
3. ↑  «Missouri guard Michael Dixon Jr. announces transfer from school». *Columbiamissourian.com*. June 6, 2013.. Ανακτήθηκε στις June 16, 2016.
4. ↑  «Michael Dixon to join Memphis Tigers». *Sportando.com*. March 7, 2013.. Ανακτήθηκε στις June 16, 2016.
5. ↑  «Barcellona adds Michael Dixon jr for a 2-weeks tryout». *Sportando.com*. September 9, 2014.. Ανακτήθηκε στις June 21, 2016.
6. ↑  «Michael Dixon leaves Barcellona». *Sportando.com*. September 28, 2014.. Ανακτήθηκε στις June 21, 2016.
7. ↑  «Dixon caps impressive rookie season in Lithuania». *247sports.com*. April 29, 2015.. Ανακτήθηκε στις June 16, 2016.
8. ↑  «Amžini priešininkai - LKL žvaigždžių rinktinė» (στα lt). *lkl.lt*. March 29, 2015. Αρχειοθετήθηκε από το πρωτότυπο στις 2018-08-19.. Ανακτήθηκε στις August 18, 2018.
9. ↑  «CEZ Nymburk signs Michael Dixon». *Sportando.com*. June 22, 2015.. Ανακτήθηκε στις June 16, 2016.
10. ↑  «Nizhny Novgorod 70 at CEZ Nymburk 76». *RealGM.com*. January 10, 2016.. Ανακτήθηκε στις August 18, 2018.
11. ↑  «A1Basket.gr AEK signed Mike Dixon». *A1basket.gr*. June 22, 2015.. Ανακτήθηκε στις June 25, 2016.
12. ↑  «Szolnoki Olaj v AEK Boxscore - Basketball Champions League 2016-2017». *championsleague.basketball*. December 7, 2016.. Ανακτήθηκε στις August 18, 2018.
13. ↑  «AEK Athens announces Michael Dixon remains in the team until the summer of 2019». *Sportando.com*. January 20, 2017.. Ανακτήθηκε στις January 20, 2017.
14. ↑  «Kolossos Rodou BC 81 at AEK Athens 82». *RealGM.com*. April 8, 2017.. Ανακτήθηκε στις August 18, 2018.
15. ↑  «Le meneur Michael Dixon rejoint la SIG Strasbourg» (στα γαλλικά). *sigstrasbourg.fr*. August 5, 2017.. Ανακτήθηκε στις August 6, 2017.
16. ↑  «Michael Dixon Jr quitte la SIG Strasbourg» (στα γαλλικά). *sigstrasbourg.fr*. December 9, 2017.. Ανακτήθηκε στις December 9, 2017.
17. ↑  «Bahcesehir Basketbol signs Michael Dixon». *Sportando.com*. December 14, 2017.. Ανακτήθηκε στις December 14, 2017.
18. ↑  «Michael Dixon inks with Bnei Herzliya». *Sportando.basketball*. August 17, 2018. Αρχειοθετήθηκε από το πρωτότυπο στις 2018-08-18.. Ανακτήθηκε στις August 18, 2018.
19. ↑  «Jerome Dyson, D'or Fischer sign with Bnei Herzliya». *Sportando.basketball*. February 10, 2019. Αρχειοθετήθηκε από το πρωτότυπο στις 2021-11-29.. Ανακτήθηκε στις February 10, 2019.
20. ↑  «Reggio Emilia signs Michael Dixon». *Sportando.basketball*. February 13, 2019. Αρχειοθετήθηκε από το πρωτότυπο στις 2021-11-29.. Ανακτήθηκε στις March 3, 2019.
21. ↑  «Michael Dixon Inks With Grissin Bon Reggio Emilia». *ballersabroad.com*. 14 Φεβρουαρίου 2019. Ανακτήθηκε στις 19 Μαρτίου 2019.
22. ↑  Chelidze, Dimitri (4 Δεκεμβρίου 2020). «Michael Dixon joins Titebi on an open contract». *Eurobasket*. Ανακτήθηκε στις 4 Δεκεμβρίου 2020.
23. ↑  «Michael Dixon inks with Cluj» (στα αγγλικά). *Sportando*. January 5, 2021.. Ανακτήθηκε στις January 5, 2021.
24. ↑  «Michael Dixon rozgrywającym Kinga Szczecin». *plk.pl* (στα Πολωνικά). 8 Ιουλίου 2021. Ανακτήθηκε στις 8 Ιουλίου 2021.
25. ↑  «Mike Dixon gets Georgian passport». *Sportando.com*.. Ανακτήθηκε στις June 16, 2016.
26. ↑  «AEK Athens' Michael Dixon arrested and released after being involved in a fatal car accident». *Sportando.com*.. Ανακτήθηκε στις December 17, 2016.
27. ↑  Michael Dixon of AEK BC was arrested this morning after a traffic accident that caused the death of 64-year-old sanitation worker.

Εξωτερικοί σύνδεσμοι
--------------------

* Λογαριασμός Twitter
* Προφίλ στο RealGM
* Προφίλ FIBA
* Προφίλ στο Draftexpress.com Αρχειοθετήθηκε 2017-08-19 στο Wayback Machine.
* Στατιστικά κολεγίου στο Sports-Reference.com
* Βιογραφικό στους Μέμφις Τάιγκερς